જે સિનિયર અધિકારીઓ પોતાના તાબાના અધિકારીઓને પ્રામાણિકતાના પાઠ શીખવાડે છે, તેવા અધિકારી ઉદાહરણ રૂપે અમદાવાદના નવરંગપુરાના ઈન્સપેકટરને સુચના આપે કે મારા પરિવારના ચાર સભ્યો મલ્ટીપ્લેક્ષમાં ફિલ્મ જોવા માટે આવે છે તો ઈન્સપેક્ટર ચાર ટિકિટ મંગાવે, જેના પૈસા ઈન્સપેક્ટર જ ચુકવે છે, નવરંગપુરાના ઈન્સપેક્ટરને મહિને આવી જુદા જુદા અધિકારીની પચાસ ટિકિટ લેવાની સુચના મળે છે. ઈન્સપેક્ટર આઈપીએસ અધિકારી ટિકિટ પૈસા માંગી શકતા નથી. આ ખર્ચ પણ વહિવટદાર આપી દેતો હોય છે. અમદાવાદ રેલવે પોલીસમાં કામ કરતા ઈન્સપેક્ટરને મહિને દસ કરતા વધુ ટિકિટ ખરીદવાની આવે છે. મોટા ભાગે ફર્સ્ટ અને સેંકડ એસીની ટિકિટ જ હોય છે, તો આ ખર્ચ રેલવે ઈન્સપેક્ટર ક્યાંથી કાઢે છે તેવુ તેના સિનિયર પુછતા નથી.